
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

Утвърждавам: ………………..

                    (Щерьо Черногоров)

Изпълнителен директор на МИГ

П О К А Н А 

За прием на проекти по Мярка 123 „ Добавяне на стойност към земеделски и горски продукти” от Стратегия за местно развитие на СНЦ»МИГ-Карнобат» при спазване изискванията на заложените процедури в Стратегията за местно развитие и Наредба 18/26.06.2008г. за условията и реда за предоставяне на безвъзмездна финансова помощ по Мярка „Модернизиране на земеделските стопанства” по Програма за развитие на селските райони за периода 2007-2013г.
Схемата за безвъзмездна финансова помощ по Мярка 123 „ Добавяне на стойност към земеделски и горски продукти” се реализира с финансовата подкрепа на Европейския съюз, чрез Европейския земеделски фонд за развитие на селските райони в изпълнение на Стратегия за местно развитие на Местна инициативна група”Карнобат” .

1. Период на прием на заявления за подпомагане по  Мярка 123 „ Добавяне на стойност към земеделски и горски продукти” с начална дата и час: датата ще бъде обявена след подписване на искането за промяна на договор за финансиране изпълнението на СМР на МИГ Карнобат
2.Финансовата помощ за Първи прием е с обща стойност в размер на 127 130 лв.и е 100% от планирания бюджет по мярката за 2012г.
3.Цели на мярката съгласно СМР:

Подобряване на цялостната дейност, икономическата ефективност и конкурентоспособността на предприятия от хранително-преработвателната и горската промишленост чрез: 

· внедряване на нови и/или модернизиране на наличните мощности и подобряване на използването им; 

· въвеждане на нови продукти, процеси и технологии и/или намаляване на себестойността на произвежданата продукция; 

· подобряване на безопасността и хигиенните условия на производство и труд, и/или подобряване на качеството и безопасността на храните и тяхната проследяемост; 

· постигане на съответствие със стандартите на Общността; 

· подобряване опазването на околната среда(включително намаляване на вредните емисии и отпадъци), и/или увеличаване на производството и използването на енергия от възобновяеми енергийни източници;

· подобряване на възможностите за производство на биологични храни чрез преработка на първични земеделски биологични продукти, и/или подобряване на защитата и хуманното отношение към животните; 

4.Основни изисквания, свързани с обявения прием на заявления:

Обхват на мярката 

Мярката ще се изпълнява на територията на МИГ Карнобат и съобразно разпоредбите на Наредба № 18 от 26.06.2008 г. за условията и реда за предоставяне на безвъзмездна финансова помощ по мярката.
             Кандидатите трябва да имат постоянен адрес – за физическите лица и седалище за едноличните търговци и юридическите лица, на територията на община Карнобат  
Допустими кандидати:
Финансова помощ се предоставя на еднолични търговци или юридически лица, които са:

1. микро-, малки или средни предприятия;

2. междинни предприятия (предприятия, които не са микро, малки и средни, но са с по-малко от 750 работника или с оборот по-малък от 200 милиона евро).
· Кандидатите за финансова помощ трябва да са с не повече от 25 на сто държавно или общинско участие.

· Да са регистрирани по Търговския закон или Закона за кооперациите.

· Да са вписани в Търговския регистър към Агенцията по вписванията. 

· В случай че кандидатът преработва само собствени земеделски продукти в продукти от приложение № 1 на Наредба № 18 от 26.06.2008 г., е допустим за финансова помощ, ако над 50 на сто от неговия доход за предходната година е от преработка на земеделски продукти. 

5. Допустими дейности за финансиране:

Подкрепата по мярката ще бъде предоставена за материални и/или нематериални инвестиции в земеделските стопанства, отговарящи на Наредба 18/26.06.2008 г. за условията и реда за предоставяне на безвъзмездна финансова помощ по мярка „ Добавяне на стойност към земеделски и горски продукти” от ПРСР 2007-2013г.

5.1. Материални инвестиции:
· изграждане и/или модернизиране на сгради и други недвижими активи, свързани с производство, преработка и/или маркетинг, включително събаряне на стари сгради и производствени съоръжения; 

· закупуване на сгради и друга недвижима собственост, използвана за производството; 

· закупуване и инсталиране на нови машини и оборудване за подобряване на производствения процес и маркетинга, включително чрез финансов лизинг, в т.ч. за: 

      а) преработка, пакетиране, охлаждане, замразяване, сушене и съхраняване на суровините или продукцията;

б) производство на нови продукти, въвеждане на нови технологии и процеси;

в) опазване компонентите на околната среда;

г) производство на енергия от възобновяеми енергийни източници за собствените нужди на предприятието, както и за продажба в случай на преработка на първична и вторична биомаса от растителни и животински продукти от приложение № 1 на Наредба 18/26.06.2008 г.;

д) подобряване и контрол на качеството и безопасността на суровините и храните;

· закупуване на специализирани транспортни средства, свързани с подобряване на производството, осигуряване на суровини и реализация на продукцията, включително чрез финансов лизинг;

· изграждане/модернизиране, включително оборудване на лаборатории, които са собственост на кандидата, разположени са на територията на предприятието и са за нуждите на производствения процес, включително чрез финансов лизинг; 

· материални инвестиции за постигане на съответствие с нововъведени стандарти на Общността съгласно приложение № 4, включително чрез финансов лизинг; 

· материални инвестиции за постигане на съответствие с действащи стандарти на Общността за предприятия с преходен период в секторите "мляко и млечни продукти" и "месо и месни продукти" съгласно приложение № 5, включително чрез финансов лизинг; 

· закупуване на земя за изграждане на недвижими активи, свързани с производствената дейност;

5.2. Нематериални инвестиции:
-     достигане на съответствие с международно признати стандарти, като:

а) въвеждане на системи за управление на предприятията като ISO: ISO 9001:2000; ISO 14001:2004 (EMAS); ISO 900; ISO/TR 10013:2001; ISO 19011:2002; ISO 27001; системи за управление, базирани на информационни технологии и др.;

б) подготовка за сертификация по НАССР (Анализ на опасностите и контрол на критичните точки), без самото сертифициране;

в) въвеждане на Добри производствени практики в предприятията;

· закупуване на софтуер, включително чрез финансов лизинг;

· разходи, свързани с проекта, като разходи за предпроектни проучвания, такси, хонорари за архитекти, инженери и консултанти, технико-икономически оценки и анализи, маркетингови стратегии, разработване на бизнесплан, придобиване на ноу-хау, патенти и лицензи, необходими за изготвяне и изпълнение на дейностите по проекта.

Общи разходи за предпроектни проучвания, такси, хонорари за архитекти, инженери и консултанти (предмет на ограниченията за общи разходи, определени в раздел V на Наредба 18/26.06.2008 г.)

6. Финансови параметри за проектите:
-Максималният размер на инвестицията за един проект по тази мярка е левовата равностойност на  50 000 евро;
-Минималният размер на инвестицията за един проект по тази мярка е левовата равностойност на  3 500 евро;
7. Размер на финансовата помощ за всеки проект:
- 50 % от общите допустими разходи за микро-, малки и средни предприятия;

- 25 % от общите допустими разходи за междинни предприятия; 

-  60 % от общите допустими разходи за микро-, малки и средни предприятия и 35% от общите допустими разходи за междинни предприятия за инвестиции в:
· сектор мляко и млечни продукти, с изключение на производство, преработка и/или маркетинг на продукти, наподобяващи/заместващи мляко и млечни продукти; 
· сгради и оборудване в сектор производство на енергия чрез преработка на първична и вторична биомаса от растителни и животински продукти;
· сгради и оборудване за производство на енергия от възобновяеми енергийни източници за покриване на собствените енергийни нужди на предприятието;

· сгради и оборудване, свързани с пречистване на отпадните води от производството;

·  сгради и оборудване с цел подобряване на енергийната ефективност на предприятието
          8. Критерии за техническа оценка съгласно Стратегия за местно развитие:

Кандидатите трябва да отговарят на определението за микро-, малки и средни предприятия съгласно Препоръката на Комисията 2003/361/ЕС;
Инвестицията да се извършва на територията на населенте места в община Карнобат. 
Критерии за оценка:

 Задължителни критерии - целите, дейностите и изискванията на мярката                   (40 т.)
 Допълнителни критерии:

· Кандидатът (ЕТ/ЮЛ) да е/да се представлява от лица до 40 години                      (20 т.) 
· Проект, отговарящ на изискването за охрана на природните ресурси                   (10 т.)

· Проект, откриващ най–много нови работни места                                                   (20 т.)

· Проекти с най–висока енергийна ефективност                                                         (10 т.)

          9. Изискванията към кандидатите за подпомагане, допустимите разходи, процедурите за кандидатстване и реда за изплащане на финансовата помощ са публикувани в Насоките за кандидатстване към настоящата Покана за набиране на заявления, Наредба №18/26.06.2008г. г. за условията и реда за предоставяне на безвъзмездна финансова помощ по мярка „Добавяне на стойност към земеделски и горски продукти” по ПРСР за периода 2007-2013 г., както и в Стратегия за местно развитие на МИГ”Карнобат”.
           10. .Заявленията за подпомагане се подават в офиса на МИГ от лицето, законно представляващо кандидата или по пощата с обратна разписка или чрез куриерска услуга с обратна разписка съгласно Насоките за кандидатстване към настоящата покана.
Необходимата за кандидатстване документация по мярката е публикувана на интернет страницата на МИГ”Карнобат” www.mig-karnobat.eu, информация и документи могат да бъдат получени и в офиса на МИГ-Карнобат всеки работен ден между 10.00ч. и 16.00ч.
Екипът на МИГ”Карнобат” ще предоставя консултации на потенциални кандидати по следните начини:

· устни консултации: в офиса на МИГ в следните дни:
- всеки вторник и четвъртък в офиса на МИГ от 09.00ч. до 17.00ч.

· писмени консултации: по зададен писмено въпрос на ел.поща на МИГ.
· Консултиране в населените места от територията на МИГ”Карнобат” по график, предварително обявен в публичното пространство, информационни източници и регионални медии.

Проектните предложения се подават на следния адрес: 
Гр.Карнобат, обл.Бургас, 

Ул.”Димитър Полянов” №2
Лица за контакт:
· Председател на УС на МИГ Карнобат: Кремена Събева:        тел: 0882 003 104
· Изпълнителен директор: инж.Щерьо Черногоров:    тел: 0889 688 815
· Експерт: Минка Димитрова   тел: 0889 080 818
Ел.поща:migkarnobat@mail.bg   
www.mig-karnobat.eu          
СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














Настоящият документ е разработен по от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

